
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	15.06.2026.
	
	Nr. RD-26-227-ir


	Par satiksmi pasākumu laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 20.05.2026. vēstuli Nr. DIKS-26-1047-dv “Par Ielīgošanas un Jāņu svinību pasākumu programmu Rīgā 2026. gadā no 17. līdz 24. jūnijam”, SIA “IDEJU INSTITŪTS” 08.06.2026. un biedrības “Austras biedrība” 09.06.2026. publiska pasākuma rīkošanas iesniegumus:
1. Noteikt, ka:

1.1. no 22.06.2026. plkst. 20.00 līdz 24.06.2026. plkst. 10.00 tiks aizliegta transportlīdzekļu (izņemot transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes (turpmāk – Kultūras pārvalde) izsniegtām caurlaidēm (paraugs pielikumā)) apstāšanās un stāvēšana Dzegužu ielā, posmā no Buļļu ielas līdz Embūtes ielai (abās ielas pusēs);

1.2. no 22.06.2026. plkst. 10.00 līdz 24.06.2026. plkst. 17.00 tiks aizliegta transportlīdzekļu (izņemot transportlīdzekļus ar speciālām Kultūras pārvaldes izsniegtām caurlaidēm (paraugs pielikumā)) apstāšanās un stāvēšana Ata ielā, posmā no ēkas Ata ielā 5 līdz ēkai Ata ielā 11.

2. Par pasākumu organizēšanu atbilstoši savai kompetencei atbild – Kultūras pārvaldes Kultūras projektu un publisku pasākumu nodaļas vadītāja Ludmila Levite (tālrunis 29390792; e-pasts: ludmila.levite@riga.lv), biedrības “Austras biedrība” kontaktpersona Signe Sniedze (tālrunis 29802995; e-pasts: sniedz@inbox.lv), SIA “IDEJU INSTITŪTS” kontaktpersona Egita Buliņa (tālrunis 26516618; e-pasts: egita@idejuinstituts.lv).
3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajās vietās norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu.

4. Pasākumu organizatorei – Kultūras pārvaldei nodrošināt:

4.1. iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;

4.2. operatīvā transporta satiksmi;

4.3. sabiedrisko kārtību pasākumu norises vietās norādītajā laikā;

4.4. 1. punktā minēto teritoriju sakopšanu trīs stundu laikā pēc pasākumu beigām.

5. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē pasākumu laikā publiskošanu Rīgas valstspilsētas pašvaldības komunikācijas kanālu resursos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

